b"\n_START_ARTICLE_\nNepali vapp\n_START_PARAGRAPH_\nNepali vapp on Nepali riigivapp. See v\xc3\xb5eti kasutusele 30. detsembril 2006, p\xc3\xa4rast Nepali kodus\xc3\xb5da._NEWLINE_Vapil on Nepali lipp, Mount Everest, rohelised k\xc3\xbcnkad, naise ja mehe k\xc3\xa4epigistus (s\xc3\xbcmboliseerib soolist v\xc3\xb5rdsust) ja rahvuslille rododendroni vanikud. Kollane v\xc3\xa4rv ja viljapead vapi alaosas s\xc3\xbcmboliseerivad Nepali viljakaid piirkondi.\n_START_SECTION_\nVana vapp\n_START_PARAGRAPH_\nVana vapi keskel on maastik Himaalaja jalamil, kus on n\xc3\xa4ha rododendroni\xc3\xb5ied (Nepali rahvuslill, valge lehm (Nepali rahvusloom), roheline l\xc3\xa4ikfaasan (Nepali rahvuslind). Kummalgi pool seisab gurkha s\xc3\xb5dur. Vasakpoolne kannab kukrit ning vibu ja noolt, parempoolne p\xc3\xbcssi. Himaalaja tippudest vasakul on hinduistlike kastim\xc3\xa4rkidega kuu, paremal p\xc3\xa4ike. Himaalaja tippude kohal on ristatud Nepali lipud ja kukrid, k\xc3\xb5rgemal gurkhade kaitsejumaluse Goraknathi v\xc3\xb5i Vi\xc5\xa1nu) jalaj\xc3\xa4ljed ja veel k\xc3\xb5rgemal Nepali kuninga peakate._NEWLINE_All on punane kirjarull, millel on sanskritikeelne Nepali deviis \xe0\xa4\x9c\xe0\xa4\xa8\xe0\xa4\xa8\xe0\xa5\x80 \xe0\xa4\x9c\xe0\xa4\xa8\xe0\xa5\x8d\xe0\xa4\xae\xe0\xa4\xad\xe0\xa5\x82\xe0\xa4\xbf\xe0\xa4\xae\xe0\xa4\xb6\xe0\xa5\x8d\xe0\xa4\x9a \xe0\xa4\xb8\xe0\xa5\x8d\xe0\xa4\xb5\xe0\xa4\xb0\xe0\xa5\x8d\xe0\xa4\x97\xe0\xa4\xbe\xe0\xa4\xa6\xe0\xa4\xbf\xe0\xa4\xaa \xe0\xa4\x97\xe0\xa4\xb0\xe0\xa5\x80\xe0\xa4\xaf\xe0\xa4\xb8\xe0\xa5\x80 'Nii ema kui ka s\xc3\xbcnnimaa on taevast kallimad'."